Klaipėdos jaunimo teatras

Klaipėdos jaunimo teatras (sutr. KJT) – Valentino Masalskio įkurtas teatras. Apjungia dramą, muziką, judesį, ritmiką, šviesos meną.

Teatre dirba scenografė Renata Valčik, kompozitorė Nijolė Sinkevičiūtė, dramaturgas Mindaugas Nastaravičius.

Istorija 
2008 m. V. Masalskis Vilniaus kolegijoje (VK) surinko pramoginio scenos meno aktorių kursą. Pirmaisiais studijų metais sukurtas spektaklis „Kalnas“. Per 3 m. V. Masalskis su R. Valčik ir N. Sinkevičiūte dar sukūrė 3 spektaklius: „Publikos išplūdimas“, misteriją „Už linijos“, ritmo ir dainos spektaklį „Gaidos“.

2010 m. įkurta „trupė p.s.“. Ją sudarė 2011 m. VK aktorių kursas. 2011 m., siekdami toliau kurti kartu, diplomuoti scenos menininkai atvyko studijuoti į Klaipėdos universiteto Menų fakultetą, kur įgijo galimybę baigti aukštąjį mokslą. V. Masalskis, R. Valčik bei N. Sinkevičiūtė tapo KU Menų fakulteto darbuotojais. 

2012 m. gegužės 24 d. „trupė p.s.“ pripažinta profesionaliu scenos meno teatru. 2012 m. birželio 29 d. įsteigta viešoji įstaiga „Klaipėdos jaunimo teatras“.

2015 m. trupę sudarė 23 aktoriai, 2022 m. – 16.

Spektakliai

Apdovanojimai ir nominacijos

Auksinių scenos kryžių nominacijos ir apdovanojimai 
 2011 m. geriausio spektaklio vaikams nominacija spektakliui „Grybų karas“;
 2011 m. teatro reiškinio nominacija „trupė p.s.“ (dabartinis KJT) ir V. Masalskiui už nuoseklią teatro pedagogiką;
 2013 m. scenos meno reiškinio nominacija KJT;
 2014 m. lėlių ir objektų teatro nominacija spektaklio „Akmuo vandui geluonis“ kūrėjams;
 2014 m. nacionalinės dramaturgijos apdovanojimas dramaturgui Mindaugui Nastaravičiui už pjeses „Man netinka tavo kostiumas“ (KJT) ir „Demokratija“ (LNDT).

Dalios Tamulevičiūtės premijos 
 2013 m. spektakliui „Paukštyno bendrabutis“;
 2015 m. spektaklio „Akmuo vanduo geluonis“ kūrėjams (KJT ir „Agnus OK“).

Dalios Tamulevičiūtės festivalio Varėnoje apdovanojimai 
 2017 m. specialus Dalios Tamulevičiūtės festivalio diplomas už aktualios temos įtaigumą spektakliui „Žiurkiagalviai“;
 2017 m. Dalios Tamulevičiūtės festivalio geriausio jaunojo aktoriaus apdovanojimas spektaklio „Žiurkiagalviai“ aktoriui Pauliui Pinigiui;
 2017 m. Dalios Tamulevičiūtės festivalio geriausio jaunojo aktoriaus apdovanojimas spektaklio „Šauktiniai“ aktoriui Donatui Želviui;
 2018 m. Dalios Tamulevičiūtės festivalio geriausios spektaklio muzikos apdovanojimas kompozitorei Nijolei Sinkevičiūtei už muziką KJT  spektakliui „Mūsų miestelis“.
 2018 m. specialus Dalios Tamulevičiūtės festivalio diplomas režisieriui Dariui Rabašauskui – už skirtingų kartų aktorių bendrystę KJT  spektaklyje „Mūsų miestelis“.

Klaipėdos Padėkos kaukių nominacijos 
 2013 m. Metų teatro kompozitoriaus nominacija Nijolei Sinkevičiūtei – už muziką KJT spektakliams;
 2013 m. Jauno teatro metų proveržio nominacija spektakliui „Paukštyno bendrabutis“, rež. V. Masalskis;
 2014 m. Metų režisieriaus nominacija Valentinui Masalskiui;
 2014 m. Metų dramaturgo nominacija Mindaugui Nastaravičiui už pjesę „Man netinka tavo kostiumas“;
 2017 m. Metų aktoriaus nominacija Donatui Želviui už vaidmenis spektakliuose „Kontrabosas“ (rež. V. Masalskis, KJT ) ir šokio spektaklyje „Faustas“ (chor. Taurūnas Baužas). 
 2018 m. Metų kompozitoriaus nominacija Nijolei Sinkevičiūtei - už muziką KJT spektakliams „Raudona“ (rež. V. Masalskis) ir Th. Wilderio „Mūsų miestelis“ (rež. Darius Rabašauskas, pastatytas su NKDT).

Festivalio Vaidiname žemdirbiams Rokiškyje apdovanojimai 
 2013 m. Perspektyviausių aktorių trupė, spektaklis „Paukštyno bendrabutis“, rež. V. Masalskis;
 2013 m. geriausias spektaklis vaikams „Grybų karas“ pagal Justiną Marcinkevičių, rež. V. Masalskis; 
 2015 m. Simpatiškiausios festivalio trupės apdovanojimas už anti-operą „Pamoka“ pagal E. Jonesko pjesę. Libreto autorius – Giedrius Kuprevičius. Dirigentė – Evelina Lozdovskaja;
 2017 m. geriausio aktoriaus prizas aktoriui Donatui Želviui už monospektaklį „Kontrabosas“.

Šaltiniai

Nuorodos 
Teatro svetainė

Jaunimo